**CAPITOLUL 11**

**REZUMATUL ANALIZEI INSTITUTIONALE**

**Cuprins**

[11. Rezumatul analizei institutionale 3](#_Toc402787601)

[11.1 Asociația de Dezvoltare Intercomunitară APA Vâlcea 3](#_Toc402787602)

[11.2 Operatorul Regional 4](#_Toc402787603)

[11.3 Unitatea de Implementare a Proiectelor din cadrul Operatorului Regional 4](#_Toc402787604)

[11.4 Contractul de Delegare a Gestiunii Serviciilor 4](#_Toc402787605)

[11.5 Concluzii privind capacitatea instituțională locală 4](#_Toc402787606)

## Rezumatul analizei institutionale

## Prezentare generala

Scopul Analizei Institutionale este de a prezenta situatia institutionala necesara pentru operarea si intretinerea corespunzatoare a sistemelor de apa si canalizare, respectiv serviciile in zona de desfasurare a Proiectului.

Beneficiarul proiectului este Operatorul Regional (ROC) din judetului Arad (S.C. Compania de Apa Arad S.A.).

Zona de desfasurare a proiectului o constituie teritoriul judetului Arad.

## Procesul de regionalizare

Conform politicii adoptate de Romania, reflectata in POS Mediu, indeplinirea obiectivelor aferente sectorului de apa si ape uzate se realizeaza prin procesul de regionalizare, care reprezinta implementarea unui cadru institutional in zona Proiectului, adecvat pentru a imbina serviciile de alimentare cu apa si de canalizare legate de zonele de dezvoltare din regiunea respectiva, in cadrul unui proces de operare in comun. Regionalizarea este un element cheie pentru imbunatatirea eficientei infrastructurii si serviciilor locale de apa si canalizare, sub aspectul calitatii si costurilor, in vederea atingerii obiectivelor de mediu, dar si a asigurarii sustenabilitatii investitiilor, operarii, strategiei de dezvoltare pe termen lung a sectorului de apa si dezvoltarii armonioase a regiunii.

Elementele cheie institutionale ale acestui proces de regionalizare sunt:

* Asociatia de Dezvoltare Intercomunitara (ADI)
* Operatorul Regional (ROC)
* Contractul de Delegare a Gestiunii Serviciilor (CDGS)

Raportul prezinta in detaliu principalele elemente strategice ale acestor documente, precum si masurile intreprinse de catre autoritatile locale si ROC in vederea implementarii cadrului institutional.

In prezent, in judetul Arad, cadrul institutional este implementat in totalitate. Situatia exacta este prezentata mai jos:

* ADI a fost creata astfel incat sa indeplineasca toate cerintele stabilite de POS Mediu. In prezent, ADI este infiintata si are 50 de membri.
* ROC (S.C. Compania de Apa Arad S.A.) s-a constituit la data de 21.02.1991, avand ca asociati Consiliul Judetean Arad si Consiliile Locale ale urmatoarelor unitati administrativ teritoriale: Arad, Pincota, Curtici, Lipova, Santana, Nadlac, Pecica, Ineu, Apateu, Cermei, Covasant, Dezna, Dieci, Dorobanti, Fantanele, Felnac, Ghioroc, Gurahint, Iratosu, Livada, Macea, Olari, Paulis, Savarsin, Seleus, Sagu, Sepreus, Sicula, Simand, Siria, Sofronea, Tarnova, Vladimirescu, Zabrani, Zadareni, Zarand, Zimandul Nou.
* CDGS a fost semnat de catre toti membrii ADI intre ADI "Asociatia pentru Dezvoltare Intercomunitara Apa Canalizare Judetul Arad" pe de o parte, in calitate de Delegatar si OR "S.C. Compania de Apa Arad S.A.” pe de alta parte, in calitate de Operator/ Delegat.

## Experienta anterioara in implementare si operare a investitiilor

Incepand cu anul 2005, S.C. Compania de Apa Arad S.A. a devenit societate comerciala pe actiuni, iar din 2009 a devenit Operator Regional pentru prestarea serviciilor de alimentare cu apa si de canalizare.

In ultimii ani, S.C. Compania de Apa Arad S.A. a inregistrat performante financiare bune, care cuprind urmatoarele elemente:

* Management financiar eficient ilustrat de nivelul ridicat al marjei de profit brut;
* Gestionarea eficienta a fluxului de numerar pe termen scurt si mediu ilustrat de nivelul bun al raportului curent;
* Sistemul de colectare eficient ilustrat de nivelul scazut de zile de incasare a creantelor.

S.C. Compania de Apa Arad S.A. are personal suficient de calificat pentru a asigura preluarea eficienta a operarii in noile zone si sa elaboreze planuri de actiune pe termen scurt pentru a spori eficienta de operare.

In vederea coordonarii si managementului implementarii proiectului (inclusiv achizitii de bunuri, lucrari si servicii, etc), ROC are o Unitate de Implementare a Proiectului (UIP) cu personal calificat in mod adecvat. UIP a fost organizata pentru a corespunde cerintelor de regionalizare si, de asemenea, pentru implementarea proiectului finantat din Fondul de Coeziune. UIP este subordonata Directorului Tehnic Productie al companiei si detine toate resursele necesare pentru a asigura o implementare profesionista a proiectului.

Pe langa implementarea proiectului, una dintre cele mai importante activitati ale UIP este cea de licitatii. Membrii UIP si alte categorii de personal de specialitate de la S.C. Compania de Apa Arad S.A. au experienta in procedurile de licitatii.

UIP este pregatita pentru a sprijini implementarea proiectului ***„Modernizarea sistemelor de alimentare cu apa si canalizare in judetul Arad”***finantat din economiile inregistrate in cadrul proiectului „*Extinderea si modernizarea infrastructurii de apa si apa uzata in Judetul Arad”* finantat prin POS Mediu (2007-2013). Odata cu aprobarea Aplicatiei de finantare pentru proiectul ***„Modernizarea sistemelor de alimentare cu apa si canalizare in judetul Arad”***, ROC va fi gata sa actualizeze si sa adapteze structura personalului UIP in conformitate cu toate noile cerinte. Calificarile existente de monitorizare si de implementare a proiectului, dobandite pe parcursul altor proiecte de asistenta tehnica, sunt considerate suficiente pentru implementarea proiectului mai sus mentionat.

**Situatia proiectului existent - „*Extinderea si modernizarea infrastructurii de apa si apa uzata in Judetul Arad”* finantat prin POS Mediu (2007-2013)**

La data de 20.05.2010, S.C. Compania de Apa Arad S.A. a incheiat cu Ministerul Mediului si Padurilor, in prezent Ministerul Mediului si Schimbarilor Climatice (MMSC), Contractul de Finantare privind implementarea proiectului „*Extinderea si modernizarea infrastructurii de apa si apa uzata in Judetul Arad”* finantat prin POS Mediu (2007-2013). Proiectul include 14 contracte de lucrari (CL 1 – CL 14) si 3 contracte de servicii (asistenta tehnica pentru managementul proiectului, asistenta tehnica pentru supervizarea lucrarilor si audit).

Valoarea Contractului de Finantare este de 139.592.104 Euro din care:

* 78,91% - fonduri nerambursabile acordate de Uniunea Europeana;
* 9,70% - contributie de la bugetul de stat;
* 0,90% - contributie locala;
* 10,49% - contributia beneficiarului.

Avand in vederea Instructiunea Ministerului Mediului si Schimbarilor Climatice nr. 124887/CG/ 08.04.2014 privind utilizarea alocarii disponibile din Fondul de Coeziune – Axa 1 POS mediu 2007-2013, la nivelul judetului Arad s-a decis elaborarea Aplicatiei de finantare pentru proiectul ***„Modernizarea sistemelor de alimentare cu apa si canalizare in judetul Arad”***, proiect care va fi finantat din economiile inregistrate in cadrul proiectului „*Extinderea si modernizarea infrastructurii de apa si apa uzata in Judetul Arad”* finantat prin POS Mediu (2007-2013).

## Concluzie

O evaluare aprofundata a aspectelor discutate mai sus conduce la concluzia ca respectivul cadru institutional este adecvat pentru a asigura o implementare solida a proiectului de investitii propus si o dezvoltare durabila a Operatorului Regional.