**CAPITOLUL 1**

**SUMAR EXECUTIV**

**Cuprins**

[1.1 Sinteza Rezultatelor Master Planului 3](#_Toc418062390)

[1.2 Gestionarea namolului 6](#_Toc418062391)

[1.3 Sinteza analizei de optiuni 6](#_Toc418062392)

[1.4 Zonele de investitie 7](#_Toc418062393)

[1.4.1 Aglomerarea Arad 7](#_Toc418062394)

[1.4.1.1 Sistem alimentare cu apa 7](#_Toc418062395)

[1.4.1.2 Sistem canalizare 7](#_Toc418062396)

[1.4.2 Aglomerarea Varsand 8](#_Toc418062397)

[1.4.2.1 Sistem alimentare cu apa 8](#_Toc418062398)

[1.4.2.2 Sistem canalizare 8](#_Toc418062399)

[1.4.3 Aglomerarea Cermei 8](#_Toc418062400)

[1.4.3.1 Sistem alimentare cu apa 8](#_Toc418062401)

[1.4.3.2 Sistem canalizare 9](#_Toc418062402)

[1.4.4 Aglomerarea Sepreus 9](#_Toc418062403)

[1.4.4.1 Sistem alimentare cu apa 9](#_Toc418062404)

[1.4.4.2 Sistem canalizare 9](#_Toc418062405)

[1.5 Rezultatele analizei cost-beneficiu 9](#_Toc418062406)

[1.6 Rezultatele analizei institutionale 11](#_Toc418062407)

[1.7 Sinteza cu privire la Strategia de Achizitii si Planul de Implementare 13](#_Toc418062408)

[1.8 Sinteza cu privire la costurile de investitii 14](#_Toc418062409)

[1.9 Sinteza cu privire la indicatorii fizici 14](#_Toc418062410)

**1 SUMAR EXECUTIV**

Dupa aderarea sa la UE in ianuarie 2007, Romania a inceput sa primeasca sprijin economic prin Fondul de Coeziune, care acorda imprumuturi nerambursabile in domeniul mediului si infrastructurii de transport pentru cele mai putin dezvoltate state membre ale UE.

Prima parte a AT – Master Planul – a fost depus si aprobat de autoritatile guvernamentale in 2009. Mai jos a fost inclusa o copie a aprobarii. In etapa de redactare a Master Planului s-au identificat aglomerarile din Clasa Prioritara 1 si s-a propus implementarea investitiilor prin Fondul de Coeziune. Aglomerarea a fost definita ca o zona unde populatia si/sau activitatile economice sunt suficient de concentrate pentru a realiza impreuna colectarea si tratarea apei uzate. Aglomerarile din Clasa Prioritara 1 se refera la centre Populatie cu peste 10.000 de locuitori, sau care detin statutul administrativ de oras. In plus, in cadrul Master Planului, investitiile prioritare finantate prin Fondul de Coeziune au fost stabilite de comun acord cu beneficiarii locali si reprezentantii MM din fiecare aglomerare prioritara.

Studiul de Fezabilitate prezentat in acest raport clarifica si imbunatateste solutiile tehnice si financiare pentru investitiile specifice care fac parte din setul de investitii prioritare care trebuie implementate in periada 2014-2015. Aceste investitii fac parte din Faza 1 (2010-2015) a planului de investitii pe termen lung (30 de ani), si, in general, sunt definite in Master Planul judetului. Versiunea finală a Master Plan-ului a fost predată în aprilie 2008. Versiunea actualizată a acestuia, predată în August 2009, a stat la baza prezentei revizuiri și actualizări.

## Sinteza Rezultatelor Master Planului

Aglomerarile au fost definite in conformitate cu Directiva 91/271/CEE privind epurarea apelor uzate orasenesti.

Asezarile identificate conform acestei definitii au fost selectate in conformitate cu POS, Anexa 3, care include toate comunele principale pentru care termenele de asigurare a conformitatii nu depasesc anul 2015 (faza 1) sau 2020 (faza 2). Distributia populatiei in Judetul Arad a condus la definirea aglomerarilor din Master Plan drept asezari cu 2.000 de locuitori sau mai mult. In plus, au fost luate in considerare toate asezarile unde existau retele de colectare a apei uzate sau statii de epurare.

Judetul Arad are in total 283 asezari 36,6% din populatie locuieste in municipiul Arad si in cele 9 orase – Chisineu-Cris, Curtici, Ineu, Lipova, Nadlac, Pancota, Pecica, Santana si Sebis. Restul de 63,4% locuieste in cele 68 de comune din judet, dintre care multe sunt de mici dimensiuni. Asezarile si aglomerarile au fost identificate astfel:

|  |  |
| --- | --- |
| **Denumirea comunității** | **Procent din populația județului** |
| < 2.000 loc | 11,2% |
| 2.000 – 3.000 loc | 10,4% |
| 3.000 – 4.000 loc | 4,4% |
| 4.000 – 5.000 loc | 0% |
| 5.000 – 7.500 loc | 10,8% |
| 7.500 – 10.000 loc | 3,8% |
| 10.000 – 20.000 loc | 7,6% |
| 20.000 – 30.000 loc | 0% |
| >50.000 loc | 34,9% |

Tabelul 1.2-1: Grupuri si grupari in functie de populatie

Toate aglomerarile pentru canalizare luate in considerare au fost incluse in zone de alimentare cu apa. In plus, au fost luate in considerare toate asezarile cu peste 50 de locuitori.

Proiectul prevede, in completarea lucrarilor prevazute in proiectul POS Mediu 1 aflat in derulare, urmatoarele lucrari:

|  |  |  |
| --- | --- | --- |
| **Entitate** | **Investitii** | |
| **Alimentare cu apa** | **Canalizare** |
| **UAT Arad** |  | Realizare SPAU |
| **UAT Varsand** | Reabilitare ST |  |
| **UAT Cermei** | Reabilitare ST |  |
| **UAT Sepreus** | Reabilitare ST |  |

**Alimentarea cu apa**

Sistemele de alimentare cu apă existente în județul Arad deservesc un număr de 124 localități (dintr-un total de 283 localități existente).

În prezent 159 de localități nu dispun în prezent de alimentare cu apă.

Menționăm că o parte din aceste localități cu populația de peste 2.000 locuitori au în derulare proiecte pentru alimentarea cu apă, finanțate prin HG 577.

Procentul de acoperire cu rețele de distribuție a apei potabile este de 100% în localitățile Arad, Sântana, Ineu, Nădlac, Curtici, Pâncota, Vladimirescu, comuna Șiria, comuna Ghioroc, comuna Fântânele; pentru Lipova, Ineu și comuna Macea, fiind necesare lucrări de extindere:

* lungimea totală a tramei stradale: 91,0 [km]
* lungimea totală a rețelei de alimentare cu apa: 61,4 [km]

Sursele de apă pentru sistemele realizate în județul Arad, cu excepția sistemelor Hălmăgel, Sebiș și Moneasa, sunt surse subterane.

O problemă specifică județului Arad este conținutul ridicat de Fe și Mn al apei captate din sursa subterană, fiind necesară tratarea suplimentară.

Pentru corectarea calității apei provenite din sursa subterană sau de suprafață, au fost prevăzute cu stații de tratare următoarele micro-sisteme: Arad (1973), Tisa Nouă, Secusigiu, Șagu, Chișineu Criș (1978), Mișca, Sebiș (1977), Pecica (1980), Lipova, Nădlac, Vinga, Mănăștur, Moneasa (1974), Gurahonț, Bocsig, Cărand, Hălmăgel, Căsoaia, Tăuț, Zărand, Ineu (1984), Pâncota, Cermei, Șepreuș, Apateu, Zăbrani, Vărșand, Felnac, Săvârșin, Semlac, Iratoșu, Ghioroc, Pilu, Târnova.

În general, sursele existente acoperă necesarul de apă al sistemelor pe care le alimentează.

În județul Arad, apă bruta provenită din foraje, în general necesită tratare pentru reducerea fierului și manganului.

Stațiile de tratare care nu au făcut obiectul unor reabilitări necesită lucrări de modernizare și retehnologizare. O situație mai bună se regăsește în cazul Municipiului Arad, a orașelor incluse în programul SAMTID și în cazul sistemelor noi realizate în ultima perioadă prin diferite programe de finanțare.

Din punct de vedere al monitorizării și dispecerizării funcționării sistemului, microsistemul Arad beneficiază de astfel de dotări.

Există rețele realizate cu tuburi din Azbo, care trebuie înlocuite.

Pentru localitățile care nu beneficiază de alimentare cu apă în sistem centralizat, este necesar a se realiza sisteme de alimentare cu apă noi. O situație critică din cauza lipsei sursei de apă a fost raportata pentru localitatea Cuied – comuna Buteni, unde locuitorii colectează și utilizează pentru consum, apa provenită din precipitații.

**Canalizare**

Apele uzate provenite de la consumatori sunt colectate prin sisteme centralizate de canalizare prevăzute cu stații de epurare în toate orașele din județ.

Gradul de acoperire cu rețele de canalizare este de 100% în cazul orașului Arad și relativ scăzut în celelalte orașe.

Pentru Municipiul Arad, modernizarea Stației de Epurare a făcut obiectul programului ISPA, fiind în derulare mai multe investiții pentru extinderea și reabilitarea sistemului de colectare. În orașele Lipova, Pecica și Ineu sunt în curs de derulare proiecte cu diferite surse de finanțare (PHARE, Fondul de Mediu) pentru retehnologizarea și modernizarea Stațiilor de Epurare. De asemenea, prin Programul Operational Sectorial, Axa 1, se efectuază lucrări de reabilitare și extindere a stațiilor de epurare Curtici, Sântana, Pâncota, Păuliș, Nădlac, Șiria și Pecica.

Un număr de 5 localități din mediul rural au colectoare de canalizare de diferite lungimi, care în general nu funcționează, deservesc cateva gospodării sau blocuri și descarcă în fose sau direct în emisar, fără epurare. Au un sistem de canalizare propriu-zis (existent sau cu lucrări în desfășurare), următoarele localități: Fântânele, Vladimirescu, Zădăreni, Șofronea, Zimandu Nou, Macea, Nădab, Șiria, Galșa, Șepreuș, Cermei, Vinga, Ghioroc, Miniș, Cuvin, Păuliș, Șagu, Cruceni, Semlac, Seleuș, Covăsânț, Gurahonț, Iratoșu, Moneasa, Dezna și Ineu.

Apele uzate provenite din sistemul de canalizare al comunei Vladimirescu sunt pompate către sistemul de canalizare al Municipiului Arad.

În ultima perioadă au primit finanțare (OG 7 și HG 577) și se află în diferite stadii de derulare, investiții privind sistemele de canalizare în comunele Almaș, Gurahonț, Iratoșu, Șagu, Săvârșin, Socodor, Vinga, Vladimirescu, Zădăreni și Zerind.

În prezent, este conectată la un sistem de colectare a apelor uzate cca 35,0% din populația județului, gradul de acoperire fiind mai mare în mediul urban (cca 57,0% din populație) și mai redus în mediul rural (cca 3,0 % din populație). În Municipiul Arad, 77% din populație este racordată la sistemul de canalizare.

## Gestionarea namolului

Epurarea apelor uzate, în vederea evacuării în receptorii naturali sau a recirculării, conduce la reţinerea și formarea unor cantităţi importante de nămoluri ce înglobează atât impurităţile conținute în apele brute, cât și cele formate în procesele de epurare.

Din cantitatea totală de nămol produs la tratarea apelor uzate în anul 2010, de 5.689 t, cantitatea cea mai mare provine de la stația de epurare a municipiului Arad și anume 5.105 t.

In prezent, treapta de tratare a namolului din cadrul SEAU Arad cuprinde următoarele:

* Co-stabilizarea namolului in bazinele biologice cu aerare prelungita;
* Condiționarea namolului in exces extras din treapta biologica cu polimer;
* Îngroșarea Și deshidratarea namolului in exces conditionat in două echipamente tip filtru presă cu bandă, până la obținerea unui conținut de minim 18% substanță uscată în nămolul deshidratat;
* Instalație de amestecare a namolului deshidratat cu var, până la atingerea unui conținut de substanță uscată de 35% - instalație furnizată în cadrul Programului POS Mediu 1 și care se află în faza de testare/recepție;
* Depozitarea namolului amestecat cu var pe platforma acoperită adiacentă halei de deshidratare;
* Depozitarea ulterioară pe platformele betonate neacoperite din incinta stației sau valorificarea în agricultură, depozitarea în depozit controlat sau pe halda de steril.

În anul 2011, nămolul rezultat de la stația de epurare a municipiului Arad a fost folosit că fertilizant în agrigultură.

Nămolul rezultat de la celelalte stații de epurare orașenești este supus doar procesului de deshidratare pe paturi de uscare după care este transportat pe depozitele de deșeuri menajere.

În județul Arad, există o stație de epurare (SC Separom SA) și 2 stații de preepurare (SC Feroneria Prod SA, SC Eco Sistem Grup SRL) ape uzate de tip industrial. Acestea produc nămol chimic și nămol mixt (primar + secundar). După domeniile de activitate, stațiile de epurare deservesc industriile de pe platforma NV a municipiului Arad, respectiv industria chimica și textila. Cele 2 stații de preepurare generează un nămol periculos cu conținut ridicat de metale grele funcție de procesul tehnologic. Aceste nămoluri sunt depozitate în stoc, în incinta închisă, pe platforma betonată.

## Sinteza analizei de optiuni

Pentru zonele care fac obiectul aplicatiei de finantare (Varsand, Cermei si Sepreus) nu s-a realizat o analiza de optiuni propriu-zisa datorita faptului ca acestea au ca investitii in sistemul de alimentare cu apa lucrari de reabilitare a statiilor de tratare, fara de care nu poate fi furnizata apa potabila populatiei. De asemenea, pentru sistemul de canalizare Arad, sunt imperios necesare lucrari de realizare ale unui SPAU in incinta aglomerarii, fara de care sistemul de canalizare nu poate functiona corespunzator.

## Zonele de investitie

### Aglomerarea Arad

### Sistem alimentare cu apa

Lucrările de alimentare cu apă şi canalizare al mun. Arad s-au executat în mai multe etape: lucrările de alimentare cu apă şi canalizare s-au executat începând din anul 1896, dar modernizări şi extinderi de reţele mai mari a început din anul 1970 şi până în prezent, dezvoltarea uzinelor de apă, aducţiuni şi reţele de distribuţie în mun. Arad.

Dupa implementareaa lucrarilor propuse in cadrul proiectului POS Mediu I, gradul de conectare la sistemul de alimentare cu apa va fi >95%, iar frontul de captare Arad Nord va putea functiona la capacitate maxima.

In derulare exista proiectul realizat prin POS Mediu I, care include urmatoarele lucrari:

* Reabilitarea rețele de alimentare cu apă în municipiul Arad L = 49,195 km.
* Reabilitare aducțiune Fantanele L = 2,460 km;
* Reabilitare rețea de distribuție Fantanele L = 1,345 km.

### Sistem canalizare

Acoperirea sistemului de canalizare aferent orașului Arad este în proportie de 100%.

În multe zone fără sistem de canalizare sunt în desfăşurare lucrări de construcţii sau sunt planificate asemenea lucrări.

Transportul apelor uzate și meteorice convențional curate de la utilizatori la canalele de serviciu și de la acestea la colectoare se realizează printr-un sistem de canalizare de tip mixt, cu o lungime totală aproximativ de 517 km, din care:

* rețea canalizare menajeră: 317 km
* rețea canalizare în sistem unitar: 40 km
* rețea canalizare pluvială: 160 km

Sistemul de colectare a apei reziduale aferent localității Vladimirescu are lungimea de 37 km.

Dupa implementarea lucrarilor propuse in cadrul proiectului POS Mediu I, gradul de racordare la sistemul de canalizare va fi de >90%, iar apa uzata colectata din intreaga aglomerare va putea fi transportata integral catre SEAU Arad.

In cadrul proiectului POS Mediu I, sunt in desfasurare contracte de lucrari ce au drept scop:

* „**Reabilitarea rețelelor de canalizare în Municipiul Arad și facilități de tratare cu var a nămolului la Stația de Epurare Arad”, cuprinde:**
* Reabilitare rețele de canalizare în Municipiul Arad: cuprinde lucrările de reabilitare pentru 16.562 m**,** conducte de canalizare din Municipiul Arad.
* Tratare cu var a nămolului la Stația de epurare Arad, (deoarece prin proiectul ISPA nămolul în exces este deshidratat printr-o predeshidratare cu îngroșator cu cilindri/filtru presa și o deshidratare finală cu ajutorul unui filtru presă bandă, pentru a evacua un nămol cu un conținut minim de materie uscată de 18-20%). Obiectivul tratării cu var a nămolului deshidratat este acela ca sistemul de control să fie capabil să asigure depozitarea nămolului cu un conținut de substanță uscată de 35%.
* **„Extinderea rețele canalizare în Municipiul Arad și localitatea Fantanele” cuprinde:**

*Municipiul Arad*

* Extinderea în a rețelei de canalizare menajeră pe o lungime totală de 30.052 m;
* Reabilitarea rețelei de canalizare L = 16,562 km;
* 6 stații de pompare;
* Conducte de refulare cu o lungime totală de 1.953 m;

*Localitatea Fântânele*

* Extinderea în a rețelei de canalizare menajeră pe o lungime totală de 8.173 m;
* 2 stații de pompare;
* Conducte de refulare cu o lungime totală de 2.637 m.

### Aglomerarea Varsand

### Sistem alimentare cu apa

Sistemul de alimentare cu apă Vărşand, este dimensionat pentru debitul de 3 l/sec. Şi cuprinde următoarele obiecte:

- captare;

- staţia de tratare;

- staţia de pompare;

* înmagazinarea;
* reţelele de distribuţie.

În urma analizelor apei captate în ultima perioadă la Uzina de apă Vărşand s-au constatat concentraţii de Arsen, Fier, Mangan şi Amoniu din apa captată, care depăşesc limitele admise în standardele actuale. Această staţie de tratare, respectiv dezinfecţie, se află într-o stare avansată de degradare, din acest motiv este necesar a se reabilita.

### Sistem canalizare

In prezent, aglomerarea nu dispune de un sistem de canalizare centralizat.

### Aglomerarea Cermei

### Sistem alimentare cu apa

Activitatea desfăşurată constă din captarea, tratarea si alimentarea cu apă în localitatea Cermei. Schema generală a sistemului de alimentare cu apă cuprinde:

* Captare: 3 foraje Qmax = 8,0 l/s/foraj;
* Staţie de tratare: deferizare, demanganizare şi eliminarea arsenului 20 m3/h;
* Înmagazinarea: 1 rezervor de Vmax = 200 m3;
* Staţia de pompare tr. II: Grup pompare Qmax. = 60 m3/h, Hmax. = 72 mCA, Pmax. = 8,0 kW;
* Aducţiune: Ltotal = 200 m;
* Reţele de distribuţie: Ltotal = 28.210 m.

În urma analizelor apei captate în ultima perioadă la Uzina de apă Cermei s-au constatat concentraţii de Arsen, Fier si Mangan din apa captată, care depăşesc limitele admise în standardele actuale.

### Sistem canalizare

In prezent, aglomerarea nu dispune de un sistem de canalizare centralizat, insa are in derulare un proiect finantat de la bugetul local pentru realizarea unei retele de canalizare (L = 15,0 km) si a 3 SPAU.

### Aglomerarea Sepreus

### Sistem alimentare cu apa

Activitatea desfăşurată constă din captarea – tratarea şi distribuţia apei potabile în localitatea Şepreuş.

Schema generală a sistemului de alimentare cu apă cuprinde:

* Captare: 1 foraj de mare adâncime (110 m) Q = 5,0 l/s;
* Staţia de tratare;
* Staţia de pompare treapta a II a;
* Înmagazinare: 1 rezervor 200 m3;
* Aducţiune şi reţele: 15.960 m.

În urma analizelor apei captate în ultima perioadă la Uzina de apă Sepreus s-au constatat concentraţii de Arsen, Fier si Mangan din apa captată, care depăşesc limitele admise în standardele actuale.

### Sistem canalizare

In prezent, aglomerarea Șepreuș detine sistem de canalizare in lungime totala de 2,1 km (cca. 15 ani vechime), insa este raportata ca fiind scoasa din functiune.

## Rezultatele analizei cost-beneficiu

Rezultatele analizei diferentei de finantat sunt prezentate in urmatorul tabel (procentele reprezinta cifre rotunjite):

Tabel 1.5‑1 Rezultatele analizei diferentei de finantat

|  |  |  |  |  |
| --- | --- | --- | --- | --- |
|  | **Principalele elemente si parametrii** | | **Valori neactualizate** | **VALORI Nete Actualizate (VAN)** |
|
| 1 | Perioada de referinta (ani) | 30 |  |  |
| 2 | Rata financiara de actualizare (%) - real | 5,0% |  |  |
| 3 | Cost total de investitie (in lei, neactualizat) | | 409.277 |  |
| 4 | Cost total de investitie (in lei, actualizat) | |  | 381.658 |
| 5 | Valoare reziduala (in lei, neactualizat) | | 52.408 |  |
| 6 | Valoare reziduala (in lei, actualizat) | |  | 12.732 |
| 7 | Venituri (in lei, actualizat) | |  | 983.586 |
| 8 | Costuri de operare (in lei, actualizat) | |  | 956.269 |
| 9 | Venit net (in lei, actualizat) = (7) - (8) + (6) | |  | 40.049 |
| 10 | Cheltuieli eligibile [Art 55 (2)] (in lei, actualizat) = (4) - (9) | |  | 341.609 |
| 11 | Rata deficitului de finantare (%) = (10) / (4) | 89,5065% |  |  |

Rata maxima de co-finatare (CRpa: 88,16% din diferenta de finantat-*funding gap*), Suma Decizionala (SD) si grant-ul UE:

**SD** = CE \* R = 0,44 milioane euro \* 89,50% = **0,39 milioane euro**

**Grant UE** =SD \* CRpa = 0,39 milioane euro \* 88,16% = **0,34 milioane euro**

In jur de 46 mii euro sau 10,5% din costul total eligibil va fi finantat prin imprumut contractat de operator. Nu au fost prevazute costuri neeligibile.

Indicatorii de performanta financiara (RFR si VANF) ai proiectului sunt prezentati in urmatorul tabel:

Tabel 1.5‑2 Indicatorii de performanta financiara ai proiectului (euro)

|  |  |  |  |  |  |
| --- | --- | --- | --- | --- | --- |
|  | **Descriere** | **RIR F/C fara asistenta comunitara** | | **RIR F/K cu asistenta comunitara** | |
|
| 1 | Rata interna de rentabilitate (%) | -4,72% | (FRR/C) | 2,98% | (FRR/K) |
| 2 | Valoare actualizata neta (euro) | -353.419 | (FNPV/C) | -18.728 | (FNPV/K) |

Asa cum era de asteptat, atat valoarea actualizata neta financiara (VANF) cat si rata interna financiara de rentabilitate (RFR), ambii indicatori aferenti investitiilor (/C), sunt negativi inainte de asistenta UE (-4,72%, -0,35 milioane euro), ceea ce reflecta necesitatea unui sprijin financiar extern pentru proiect.

Valorile care rezulta sunt tipice pentru acest gen de proiecte unde grant-ul UE este determinat prin noua abordare: spre deosebire de perioada anterioara de programare, diferenta de finantat este numai partial acoperita de grant-ul UE. Profitabilitatea financiara scazuta a acestui gen de proiecte comparativ cu proiectele comerciale poate fi explicate prin faptul ca o parte semnificativa a noii infrastructuri planificate in cadrul proiectului are ca scop principal imbunatatirea serviciului si a standardelor de calitate a mediului, care are un impact redus asupra veniturilor (si anume reabilitarea si extinderea statiilor de epurare a apei uzate). Tinand cont de rezultatele analizei economice (vezi mai jos), in concluzie, profitabilitatea financiara scazuta a proiectului poate fi justificata de beneficiile economie si de mediu majore generate de proiect.

**Analiza Economica** arata ca beneficiile economice ale proiectului depasesc costurile economice (pentru un VANE de de 0.9 milioane euro). Raportul B/C este 1,97 si RIR E 18,7%.

Tabel 1.5‑3 Rezultatele analizei economice – Scenariul de baza (euro)

|  |  |  |
| --- | --- | --- |
|  | **Parametrii si indicatori** | **Valori** |
|
| 1 | Rata sociala de actualizare (%) | 5,5% |
| 2 | Rata de rentabilitate economica (ERR) (%) | 18,7% |
| 3 | Valoare actualizata neta economica (ENPV) (in euro) | 972.141 |
| 4 | Raportul beneficiu-cost | 1,97 |

Acestea sunt rezultate pozitive pentru beneficiile si costurile cuantificabile. Cu privire la punctele necuantificabile, beneficiile asteptate sunt de asemenea importante si semnificative. Impactul pozitiv asupra dezvoltarii regionale economice si sociale (prin intermediul contributiilor pentru a imbunatatii conditiile cadru) vor compensa cu siguranta posibilele dezavantaje in cazul in care rezultatele analizei cantitative se deterioreaza.

## Rezultatele analizei institutionale

Scopul Analizei Institutionale este de a prezenta situatia institutionala necesara pentru operarea si intretinerea corespunzatoare a sistemelor de apa si canalizare, respectiv serviciile in zona de desfasurare a Proiectului.

Beneficiarul proiectului este Operatorul Regional (ROC) din judetului Arad (S.C. Compania de Apa Arad S.A.).

Zona de desfasurare a proiectului o constituie teritoriul judetului Arad.

Elementele cheie institutionale sunt:

* Asociatia de Dezvoltare Intercomunitara (ADI)
* Operatorul Regional (ROC)
* Contractul de Delegare a Gestiunii Serviciilor (CDGS)

Raportul prezinta in detaliu principalele elemente strategice ale acestor documente, precum si masurile intreprinse de catre autoritatile locale si ROC in vederea implementarii cadrului institutional.

S.C. Compania de Apa Arad S.A. are personal suficient de calificat pentru a asigura preluarea eficienta a operarii in noile zone si sa elaboreze planuri de actiune pe termen scurt pentru a spori eficienta de operare.

In vederea coordonarii si managementului implementarii proiectului (inclusiv achizitii de bunuri, lucrari si servicii, etc), ROC are o Unitate de Implementare a Proiectului (UIP) cu personal calificat in mod adecvat. UIP a fost organizata pentru a corespunde cerintelor de regionalizare si, de asemenea, pentru implementarea proiectului finantat din Fondul de Coeziune. UIP este subordonata Directorului Tehnic Productie al companiei si detine toate resursele necesare pentru a asigura o implementare profesionista a proiectului.

UIP este pregatita pentru a sprijini implementarea proiectului ***„Modernizarea sistemelor de alimentare cu apa si canalizare in judetul Arad”***finantat din economiile inregistrate in cadrul proiectului „*Extinderea si modernizarea infrastructurii de apa si apa uzata in Judetul Arad”* finantat prin POS Mediu (2007-2013). Odata cu aprobarea Aplicatiei de finantare pentru proiectul ***„Modernizarea sistemelor de alimentare cu apa si canalizare in judetul Arad”***, ROC va fi gata sa actualizeze si sa adapteze structura personalului UIP in conformitate cu toate noile cerinte. Calificarile existente de monitorizare si de implementare a proiectului, dobandite pe parcursul altor proiecte de asistenta tehnica, sunt considerate suficiente pentru implementarea proiectului mai sus mentionat.

**Asociația de Dezvoltare Intercomunitară APA Arad**

**ADIAC - “Asociația de Dezvoltare Intercomunitară apă Canalizare Județul Arad”** a fost înființată în aprilie 2008 în baza Hotărârii judecătorești nr. 19/15.04.2008; Încheiere nr. 3777/19.04.2010 Jud. Arad. În acest moment ADIAC are în componență 50 de membri.

Prin Actul constitutiv nr. 4 din 2014 și Statutul Asociației de Dezvoltare Intercomunitară apă Canalizare Județul Arad s-a ajuns la forma actuala, 50 UAT-uri, aprobată de către Adunarea Generală prin Hotararea nr 1 din 04.03.2014 si inregistrata in Registrul Asociatiilor si fundatiilor prin Hotararea nr. 3178/27.03.2014 pronuntata de Judecătoria Arad in dosar nr. 5406/55/2014.

Asociația are (potrivit art. 4 din statut) ca și scop declarat reglementarea, înființarea, organizarea, finanțarea, exploatarea, monitorizarea și gestionarea în comun a serviciului de alimentare cu apă și de canalizare pe raza de competenta a UAT-urilor membre și de asemenea realizarea în comun a unor proiecte de investiții publice de interes zonal sau regional, destinate înființării, modernizării și/sau dezvoltării, după caz, a sistemelor de utilități publice aferente serviciului pe baza strategiei de dezvoltare a serviciului.

**Operatorul Regional**

Operatorul regional este S.C. Compania de apă Arad S.A, cu sediul social în Str. Sabin Drăgoi nr. 2-4, Localitatea: Arad, județul Arad, CP: 310178, România

În anul 1991, sub autoritatea Consiliului Județean Arad, s-a înființat Regia Autonomă în temeiul Legii nr. 15/1990, că unitate economică de interes local, având denumirea de Regia Autonoma apă Canal Arad, cu sediul în Arad, str. Sabin Dragoi, nr. 2-4, în baza Deciziei nr. 60/14.02.1991 a Prefecturii Arad și înregistrată la Registrul Comerțului Arad sub nr. J02/110/1991, CF. R1683483.

În baza procesului de regionalizare la nivelul județului Arad, Regia Autonoma apă Canal Arad a inițiat procesul de reorganizare pentru a deveni OR al serviciului de apă și apă uzată în județul Arad. Ca urmare a acestui proces, prin Hotărârea Consiliului Județean Arad nr. 122/03.06.2005 Regia Autonomă Apă-Canal Arad (RAAC) se transformă în societate pe acțiuni sub denumirea „Compania de apă Arad” S.A., persoană juridică romană, cu sediul în municipiul Arad, str. Sabin Dragoi nr. 2-4, județul Arad. Începând cu 18.08.2008, Compania de Apă Arad (CAA) funcționează că OR al serviciului de apă și apă uzată în județul Arad.

Obiectul principal de activitate al companiei îl constituie: gospodărirea resurselor de apă, captarea, tratarea și distribuția apei (Cod CAEN 3600) și colectarea și tratarea apelor uzate (Cod CAEN 3700) la nivelul județului Arad.

**Unitatea de Implementare a Proiectelor din cadrul Operatorului Regional**

Unitatea de Implementare a Proiectulului a fost înființată în directă coordonare a Directorului Tehnic, în baza deciziei de înființare a UIP-FC Nr. 66 din data 15.06.2009 pentru implementrea proiectului “*Extinderea și Modernizarea Infrastructurii de apă și apă Uzată în județul Arad, POS Mediu 2007-2013*". Structura de organizare a UIP-FC are în componență 22 de posturi acoperite integral cu personal de specialitate.

**Contractul de Delegare a Gestiunii Serviciilor**

Gestiunea delegata este modalitatea de gestiune in care autoritatile administratiei publice locale sau asociatiile de dezvoltare comunitara, dupa caz, transfera unui operator regional toate sarcinile si responsabilitatile privind furnizarea/prestarea serviciilor de utilitati publice, precum si administrarea si exploatarea sistemelor de utilitati publice aferente acestora, pe baza unui contract, denumit contract de delegare a gestiunii.

Operatorul Regional, Compania de apă Arad opereaza servicii de alimentare cu apă și de canalizare în baza Contractului de Delegare a Gestiunii Serviciului nr 648/2009, modificat și completat prin Actul aditional nr. 1 din 10/06/2011, Actul aditional nr. 2 din 22/10/2012; Actul aditional nr. 3 din 2013 si Act Aditional nr.4/04.03.2014 incheiat cu ADIAC ca reprezentat al UAT-urilor beneficiare incluse in aria prezentului proiect.

Obiectivul pe termen mediu si lung al Contractului este Dezvoltarea regionala.

**Concluzii privind capacitatea instituțională locală**

În urma evaluării structurilor instituționale propuse pentru implementarea prezentului proiectului, respectiv Asociația de Dezvoltare Intercomunitară Apa Canal Arad și Operatorul Regional S.C. Compania de Apa Arad S.A. se constată conformitatea acestora cu modelul instituțional cerut prin Programul Operațional Sectorial Mediu și prevederile legislative naționale.

Se constată, de asemenea, existența unei capacități tehnice și profesionale solide la nivelul S.C. Compania de Apa Arad S.A. în ceea ce privește promovarea de proiecte de anvergură pentru dezvoltarea infrastructurii de apă și apă uzată, capacitate consolidată în urma dezvoltării cu succes a unor proiecte similare, începând cu perioada de pre-aderare.

În ceea ce privește UIP, structura și componența acesteia sunt considerate corespunzătoare pentru a permite preluarea implementării acestui nou proiect de investiții.

## Sinteza cu privire la Strategia de Achizitii si Planul de Implementare

In continuare sunt prezentate in forma tabelara termenele propuse pentru finalizarea contractelor

| **Contract** | **Data**  **demarare** | **Data**  **finalizare** |
| --- | --- | --- |
| Reabilitare statie de tratare apa potabila localitatea Varsand | 2011 | 2011 |
| Reabilitare statii de tratare apa potabila localitatile Cermei si Sepreus | 2011 | 2011 |
| Lucrari de executie statie de pompare ape uzate si conducta refulare strada Constitutiei, Municipiul Arad | 2014 | 2014 |

## 

## Sinteza cu privire la costurile de investitii

Cheltuielile pentru investitia de baza de mai jos prezinta costurile de constructie si montaj pentru fiecare investitie la preturi constante (2014) pentru fiecare dintre zonele de alimentare cu apa / aglomerari si pe diverse categorii.

|  |  |  |  |  |  |
| --- | --- | --- | --- | --- | --- |
| **Lucrari propuse** | **Total Judet** | **Arad** | **Varsand** | **Cermei** | **Sepreus** |
| Reabilitare statie de tratare | **133.613** | - | 48.435 | 42.589 | 42.589 |
| **Total retea apa** | **133.613** | - | **48.435** | **42.589** | **42.589** |
| Realizare SPAU | **300.000** | 300.000 | - | - | - |
| **Total canalizare** | **300.000** | **300.000** | **0** | **0** | **0** |
| **TOTAL** | **433.614** | **300.000** | **48.435** | **42.589** | **42.589** |

## Sinteza cu privire la indicatorii fizici

| **Nr** | **Indicatori** | **UM** | **Cant. /**  **proiect** | **Arad** | **Varsand** | **Cermei** | **Sepreus** |
| --- | --- | --- | --- | --- | --- | --- | --- |
| **Indicatori apa potabila** | | | | | | | |
| 1 | Reabilitare statie de tratare | buc | 3 | 0 | 1 | 1 | 1 |
| **Indicatori canalizare** | | | | | | | |
| 3 | Realizare SPAU | buc | 1 | 1 | 0 | 0 | 0 |